CELEX: 32015D0087
Language: sl
Date: 2015-01-21 00:00:00
Title: Izvedbeni sklep Komisije (EU) 2015/87 z dne 21. januarja 2015 o sprejetju ponujenih zavez v zvezi s protidampinškim postopkom za uvoz citronske kisline s poreklom iz Ljudske republike Kitajske

22.1.2015   
            
            
               SL
            
            
               Uradni list Evropske unije
            
            
               L 15/75
            
         IZVEDBENI SKLEP KOMISIJE (EU) 2015/87
   z dne 21. januarja 2015
   o sprejetju ponujenih zavez v zvezi s protidampinškim postopkom za uvoz citronske kisline s poreklom iz Ljudske republike Kitajske
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 8 Uredbe,
   po posvetovanju z odborom, ustanovljenim s členom 15(1) osnovne uredbe,
   ob upoštevanju naslednjega:
   1.   POSTOPEK
   
   
               (1)
            
            
               Evropska komisija („Komisija“) je 30. novembra 2013 z obvestilom, objavljenim v Uradnem listu Evropske unije
                   (2), napovedala začetek pregleda zaradi izteka ukrepa in delnih vmesnih pregledov („pregledi“) protidampinških ukrepov, ki se uporabljajo za uvoz citronske kisline s poreklom iz Ljudske republike Kitajske („LRK“) v Unijo.
            
         
               (2)
            
            
               Dokončne ugotovitve in sklepi pregledov so navedeni v Izvedbeni uredbi Komisije (EU) 2015/82 (3) o uvedbi dokončne protidampinške dajatve na uvoz citronske kisline s poreklom iz Ljudske republike Kitajske po pregledu zaradi izteka ukrepa v skladu s členom 11(2) osnovne uredbe in zaključku delnih vmesnih pregledov v skladu s členom 11(3) osnovne uredbe.
            
         
               (3)
            
            
               Opozoriti je treba, da so veljavni ukrepi (4) v obliki zavez za pet proizvajalcev izvoznikov, vključno s skupino proizvajalcev izvoznikov, ki so bile sprejete s Sklepom Komisije 2008/899/ES (5) („trenutno veljavne zaveze“).
            
         2.   ZAVEZE
   
   
               (4)
            
            
               Pred sprejetjem dokončnih protidampinških ukrepov je istih pet sodelujočih proizvajalcev izvoznikov v LRK, za katere veljajo trenutno veljavne zaveze iz uvodne izjave 3, in sicer družba COFCO Biochemical (Anhui), družba Jiangsu Guoxin Union Energy (prej družba Yixing-Union Biochemical), skupina RZBC, družba TTCA in družba Weifang Ensign Industry, ponudilo nove cenovne zaveze v skladu s členom 8 osnovne uredbe, s katerimi naj bi se nadomestile trenutno veljavne zaveze.
            
         
               (5)
            
            
               Kot v trenutno veljavnih zavezah so proizvajalci izvozniki v teh revidiranih zavezah ponudili, da bi zadevni izdelek prodajali po ceni ali nad ceno, ki odpravlja revidirane škodljive učinke dampinga.
            
         
               (6)
            
            
               Poleg tega ponudbe zagotavljajo indeksacijo minimalnih uvoznih cen, saj so cene citronske kisline znatno nihale pred in med obdobjem preiskave ter po njem. Indeksacija se izvaja v skladu z javnimi kotacijami koruze v EU, glavne surovine, ki se običajno uporablja pri proizvodnji citronske kisline.
            
         
               (7)
            
            
               Poleg tega so proizvajalci izvozniki z namenom zmanjšanja tveganja kršitve cen z navzkrižno kompenzacijo cen ponudili, da bodo stranke, katerih organizacija ali struktura sega izven meja EU, obvestili o vsej prodaji izven EU, v primeru da bi proizvajalec izvoznik takim strankam prodajal v EU.
            
         
               (8)
            
            
               Proizvajalci izvozniki bodo Komisiji tudi redno pošiljali podrobne informacije o svojem izvozu v EU, kar pomeni, da lahko Komisija učinkovito spremlja zaveze. Poleg tega imajo te družbe tako prodajno strukturo, da je po mnenju Komisije tveganje izogibanja dogovorjenim zavezam omejeno.
            
         
               (9)
            
            
               Treba je opozoriti tudi, da se petim družbam iz uvodne izjave 4 pridružuje Gospodarska zbornica uvoznikov in izvoznikov kovin, rud in kemikalij Kitajske, ki bo imela zato tudi pomembno vlogo pri spremljanju zavez.
            
         
               (10)
            
            
               Glede na navedeno so zaveze, ki so jih ponudili proizvajalci izvozniki in Gospodarska zbornica uvoznikov in izvoznikov kovin, rud in kemikalij Kitajske, sprejemljive.
            
         
               (11)
            
            
               Da bi lahko Komisija učinkovito spremljala izpolnjevanje zavez družb, kadar je zahtevek za sprostitev v prosti promet na podlagi zavez predložen ustreznemu carinskemu organu, bo oprostitev protidampinške dajatve možna le s predložitvijo računa, ki bo vseboval vsaj informacije, navedene v Prilogi k Izvedbeni uredbi (EU) 2015/82. Ta raven informacij je potrebna tudi zato, da lahko carinski organi z zadostno natančnostjo ugotovijo, ali pošiljka ustreza trgovinskim dokumentom. Kadar tak račun ni predložen ali niso izpolnjeni drugi pogoji iz navedene izvedbene uredbe, se namesto tega plača ustrezna stopnja protidampinške dajatve.
            
         
               (12)
            
            
               Za zagotavljanje spoštovanja zavez so bili uvozniki z navedeno izvedbeno uredbo opozorjeni, da neizpolnjevanje pogojev iz navedene uredbe ali umik sprejetja zavez s strani Komisije lahko privedeta do carinskega dolga za ustrezne transakcije.
            
         
               (13)
            
            
               V primeru kršitve ali umika zaveze ali kadar Komisija umakne sprejetje zaveze, se v skladu s členom 9(4) osnovne uredbe samodejno uporablja protidampinška dajatev, uvedena v skladu s členom 8(9) osnovne uredbe –
            
         SPREJELA NASLEDNJI SKLEP:
   Člen 1
   Zaveze, ki so jih skupaj z Gospodarsko zbornico uvoznikov in izvoznikov kovin, rudnin in kemikalij Kitajske ponudili spodaj navedeni proizvajalci izvozniki v zvezi s protidampinškim postopkom za uvoz citronske kisline s poreklom iz Ljudske republike Kitajske, se sprejmejo.
   
               Država
            
            
               Družba
            
            
               Dodatna oznaka TARIC
            
         
               Ljudska Republika Kitajska
            
            
               COFCO Biochemical (Anhui) Co., Ltd. – No 1 COFCO Avenue, Bengbu City 233010, Anhui Province
            
            
               A874
            
         
               Proizvaja RZBC Co., Ltd. – No 9 Xinghai West Road, Rizhao City, Shandong Province, LRK in prodaja z njo povezana prodajna družba RZBC Imp. & Exp. Co., Ltd. – No 66 Lvzhou South Road, Rizhao City, Shandong Province
            
            
               A926
            
         
               Proizvaja RZBC (Juxian) Co., Ltd. – No 209 Laiyang Road (West Side of North Chengyang Road), Juxian Economic Development Zone, Rizhao City, Shandong Province, LRK in prodaja z njo povezana prodajna družba RZBC Imp. & Exp. Co., Ltd. – No 66 Lvzhou South Road, Rizhao City, Shandong Province
            
            
               A927
            
         
               TTCA Co., Ltd. – West, Wenhe Bridge North, Anqiu City, Shandong Province
            
            
               A878
            
         
               Jiangsu Guoxin Union Energy Co., Ltd. – No 1 Redian Road, Yixing Economic Development Zone, Jiangsu Province
            
            
               A879
            
         
               Weifang Ensign Industry Co., Ltd. – No 1567 Changsheng Street, Changle, Weifang, Shandong Province
            
            
               A882
            
         Člen 2
   Sklep 2008/899/ES se razveljavi.
   Člen 3
   Ta sklep začne veljati dan po objavi v Uradnem listu Evropske unije.
   
      V Bruslju, 21. januarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  UL C 351, 30.11.2013, str. 27.
   
      (3)  Izvedbena uredba Komisije (EU) 2015/82 z dne 21. januarja 2015 o uvedbi dokončne protidampinške dajatve na uvoz citronske kisline s poreklom iz Ljudske republike Kitajske po pregledu zaradi izteka ukrepa v skladu s členom 11(2) Uredbe (ES) št. 1225/2009 in zaključku delnih vmesnih pregledov v skladu s členom 11(3) Uredbe (ES) št. 1225/2009 (Glej stran 8 tega Uradnega lista).
   
      (4)  Uredba Sveta (ES) št. 1193/2008 z dne 1. decembra 2008 o uvedbi dokončne protidampinške dajatve in dokončnem pobiranju začasnih dajatev, ki veljajo za uvoz citronske kisline s poreklom iz Ljudske republike Kitajske (UL L 323, 3.12.2008, str. 1).
   
      (5)  Sklep Komisije 2008/899/ES z dne 2. decembra 2008 o sprejetju zavez v zvezi s protidampinškim postopkom glede uvoza citronske kisline s poreklom iz Ljudske republike Kitajske (UL L 323, 3.12.2008, str. 62).